LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2012 M. SPALIO 4 D. ĮSAKYMO NR. D1-805 „DĖL LIETUVOS INFORMATIKOS, RYŠIŲ IR ELEKTRONIKOS BENDRIJOS STATYBOS TECHNINĖS VEIKLOS PAGRINDINIŲ SRIČIŲ VADOVŲ PROFESINIŲ ŽINIŲ VERTINIMO EGZAMINŲ PROGRAMOS TVIRTINIMO“ PAKEITIMO

2020 m. spalio 22 d. Nr. D1-644

Vilnius

Pakeičiu Lietuvos Respublikos aplinkos ministro 2012 m. spalio 4 d. įsakymą Nr. D1‑805 „Dėl Lietuvos informatikos, ryšių ir elektronikos bendrijos statybos techninės veiklos pagrindinių sričių vadovų profesinių žinių vertinimo egzaminų programos tvirtinimo“ ir jį išdėstau nauja redakcija:

„LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS INFORMATIKOS, RYŠIŲ IR ELEKTRONIKOS BENDRIJOS STATYBOS TECHNINĖS VEIKLOS PAGRINDINIŲ SRIČIŲ VADOVŲ PROFESINIŲ ŽINIŲ VERTINIMO EGZAMINŲ PROGRAMOS TVIRTINIMO

Vadovaudamasis Lietuvos Respublikos statybos įstatymo 12 straipsnio 11 dalimi, „Statybos techninės veiklos pagrindinių sričių vadovų profesinių žinių vertinimo egzaminų programų rengimo metodikos aprašu“, patvirtintu aplinkos ministro 2017 m. kovo 16 d. įsakymu Nr. D1‑231 „Dėl Statybos techninės veiklos pagrindinių sričių vadovų profesinių žinių vertinimo egzaminų programų rengimo metodikos aprašo patvirtinimo“, ir atsižvelgdamas į statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“, patvirtinto aplinkos ministro 2016 m. gruodžio 12 d. įsakymu Nr. D1-880 „Dėl statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ patvirtinimo“, 30 punktą,

tvirtinu pridedamą Lietuvos informatikos, ryšių ir elektronikos bendrijos statybos techninės veiklos pagrindinių sričių vadovų profesinių žinių vertinimo egzaminų programą E‑055‑20-LIREB (pridedama).“

Aplinkos ministras	Kęstutis Mažeika

PATVIRTINTA

Lietuvos Respublikos aplinkos ministro

2012 m. spalio 4 d. įsakymu Nr. D1-805

(Lietuvos Respublikos aplinkos ministro

2020 m. spalio 22 d d. įsakymu Nr. D1-644

redakcija)

LIETUVOS INFORMATIKOS, RYŠIŲ IR ELEKTRONIKOS BENDRIJOS

STATYBOS TECHNINĖS VEIKLOS PAGRINDINIŲ SRIČIŲ VADOVŲ

PROFESINIŲ ŽINIŲ VERTINIMO EGZAMINŲ PROGRAMA

Programos žymuo: E-055-20-LIREB

I SKYRIUS

BENDROSIOS NUOSTATOS

1.	Programos pavadinimas: ypatingojo statinio projekto dalies vadovų, ypatingojo statinio projekto dalies vykdymo priežiūros vadovų, statinio projekto dalies ekspertizės vadovų, ypatingojo statinio specialiųjų statybos darbų vadovų, ypatingojo statinio specialiųjų statybos darbų techninės priežiūros vadovų, neypatingojo statinio projekto dalies vadovų, neypatingojo statinio projekto dalies vykdymo priežiūros vadovų, neypatingojo statinio specialiųjų statybos darbų vadovų ir neypatingojo statinio specialiųjų statybos darbų techninės priežiūros vadovų profesinių žinių vertinimo egzaminų programa (toliau – Programa).

2.	Programos tikslas – nustatyti statybos inžinierių, pageidaujančių įgyti kvalifikacijos atestatą, suteikiantį teisę eiti Programos 3 punkte nurodytas statybos techninės veiklos pagrindinių sričių vadovų pareigas (toliau – pareiškėjai), profesinių žinių teorinį ir praktinį pasirengimą, įvertinti patirtį.

3.	Programos paskirtis: vertinti pareiškėjų profesines žinias, kai siekiama įgyti teisę eiti 3.1–3.4 papunkčiuose nurodytas statybos techninės veiklos pagrindinių sričių vadovų (toliau – vadovai) pareigas:

3.1.	ypatingojo statinio projekto dalies vadovų (toliau – YSPDV), ypatingojo statinio projekto dalies vykdymo priežiūros vadovų (toliau – YSPDVPV) ir statinio projekto dalies ekspertizės vadovų (toliau – SPDEV) statiniuose: gyvenamieji ir negyvenamieji pastatai, susisiekimo komunikacijos, inžineriniai tinklai, hidrotechnikos statiniai, kiti inžineriniai statiniai; projekto dalyse: elektroninių ryšių (telekomunikacijų), apsauginės signalizacijos, gaisro aptikimo ir signalizavimo, procesų valdymo ir automatizacijos;

3.2.	ypatingojo statinio specialiųjų statybos darbų vadovų (toliau – YSSSDV) ir ypatingojo statinio specialiųjų statybos darbų techninės priežiūros vadovų (toliau – YSSSDTPV) statiniuose: gyvenamieji ir negyvenamieji pastatai, susisiekimo komunikacijos, inžineriniai tinklai, hidrotechnikos statiniai, kiti inžineriniai statiniai; specialiųjų statybos darbų srityse: procesų valdymo ir automatizavimo sistemų įrengimas; nuotolinio ryšio (telekomunikacijų) tinklų tiesimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos (signalizacijos) inžinerinių sistemų įrengimas;

3.3.	neypatingojo statinio projekto dalies vadovų (toliau – NSPDV) ir neypatingojo statinio projekto dalies vykdymo priežiūros vadovų (toliau – NSPDVPV) projekto dalyse: elektroninių ryšių (telekomunikacijų), apsauginės signalizacijos, gaisro aptikimo ir signalizavimo, procesų valdymo ir automatizacijos;

3.4.	neypatingojo statinio specialiųjų statybos darbų vadovų (toliau – NSSSDV) ir neypatingojo statinio specialiųjų statybos darbų techninės priežiūros vadovų (toliau – NSSSDTPV) specialiųjų statybos darbų srityse: procesų valdymo ir automatizavimo sistemų įrengimas; nuotolinio ryšio (telekomunikacijų) tinklų tiesimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos (signalizacijos) inžinerinių įrengimas.

II SKYRIUS

PROGRAMOS ANOTACIJA

4.	Vadovaujantis Programa Lietuvos informatikos, ryšių ir elektronikos bendrija (toliau – LIREB) vertina pareiškėjų profesines žinias ir gebėjimus, reikalingus atlikti projektavimo, projekto vykdymo priežiūros ir ekspertizės, statybos, statybos techninės priežiūros darbus, atsižvelgiant į:

4.1. esminius reikalavimus statiniams, statybos gaminiams ir procesams, techninius, technologinius, funkcinius, ekonominius, klimatologinius, geologinius, hidrologinius ir kokybės reikalavimus; kitus aptariamų statinių rodiklius, jų charakteristikas;

4.2. gaisrinės saugos, aplinkos apsaugos, kraštovaizdžio ir nekilnojamųjų kultūros paveldo vertybių išsaugojimo, kitų (susijusių su statinių ar jo statyba) asmenų interesų ir sveikatos apsaugos reikalavimus.

5.	Pareiškėjų profesinės žinios vertinamos pagal Programos III skyriuje nurodytas temas.

III SKYRIUS

PROFESINIŲ ŽINIŲ VERTINIMO EGZAMINŲ PROGRAMOS TURINYS

6.	Profesinių žinių vertinimo egzamino temos pateikiamos lentelėje:

Eil. Nr.	Temos pavadinimas	Vadovų pareigos
1.	BENDRIEJI REIKALAVIMAI
1.1. 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12.	Projektavimas ir statyba: projekto dalies vadovo teisės ir pareigos, atsakomybė; statinio projektavimą reglamentuojantys teisės aktai; projekto rengimo tvarka; projekto sudedamosios dalys; techninio projekto sudedamosios dalys; projekto įforminimas ir pasirašymas, projekto tvirtinimo tvarka; statinio projektinės dokumentacijos valdymas statybos objekte; bendrieji statinių rodikliai; statinio statybos ekonomika, kainodara, investicijos; statinio statybos ekonominių rezultatų vertinimas, statybos sąnaudų valdymas; statinio statybos eigos ir rezultatų dokumentavimas; neatitikčių (defektų, nukrypimų) valdymas.	YSPDV YSPDVPV NSPDV NSPDVPV
1.2. 1.2.1. 1.2.2. 1.2.3. 1.2.4. 1.2.5. 1.2.6. 1.2.7. 1.2.8. 1.2.9.	Statybos techninė priežiūra: statybos darbus reglamentuojantys teisės aktai; normatyviniai dokumentai; statybos darbų rūšys; statybą leidžiantys dokumentai; statinio statybos priežiūros rūšys; statybos užbaigimas; statinių grupės; aplinkos apsauga, darbų sauga; ypatingojo statinio specialiųjų statybos darbų ir ypatingojo statinio specialiųjų statybos darbų techninės priežiūros vadovų teisės, pareigos, atsakomybė.	YSSSDV YSSSDTPV NSSSDV NSSSDTPV
1.3. 1.3.1. 1.3.2. 1.3.3. 1.3.4. 1.3.5.	Statinio projekto ekspertizė: ekspertizę reglamentuojantys teisės aktai; normatyviniai dokumentai; projekto ekspertizės rūšys; reikalavimai projekto ekspertizės atlikėjui; projekto dalies ekspertizės vadovo teisės, pareigos, atsakomybė.	SPDEV
2.	PROFESINIAI REIKALAVIMAI PROJEKTAVIMUI
2.4. 2.4.1. 2.4.2. 2.4.3. 2.4.4. 2.4.5 2.4.6. 2.4.7. 2.4.8. 2.4.9.	Bendrieji reikalavimai projektui: aiškinamasis raštas; normatyviniai projektavimo dokumentai, Europos Komisijos techniniai reikalavimai; Tarptautinės elektronikos komisijos rekomendacijos; duomenys apie esamą įrengimų ir tinklų techninę būklę, jų panaudojimo galimybės; techninių specifikacijų sudarymas; brėžiniai; sąnaudų kiekio žiniaraščiai; sąmatos; kokybės reikalavimai medžiagoms ir atliekamiems darbams.	YSPDV YSPDVPV NSPDV NSPDVPV SPDEV
2.5. 2.5.1. 2.5.1.1. 2.5.1.2. 2.5.1.3. 2.5.1.4. 2.5.1.5. 2.5.2. 2.5.2.1. 2.5.2.2. 2.5.2.3. 2.5.2.4. 2.5.2.5. 2.5.3. 2.5.3.1. 2.5.3.2. 2.5.3.3. 2.5.3.4. 2.5.3.5. 2.5.3.6. 2.5.3.7. 2.5.4. 2.5.4.1. 2.5.4.2. 2.5.4.3 2.5.5 2.5.5.1. 2.5.5.2. 2.5.5.3. 2.5.5.4. 2.5.5.5. 2.5.5.6.	Nuotolinio ryšio (telekomunikacijų) infrastruktūros įrenginiai: ryšių kabelių kanalų sistemos (toliau – RKKS) įrengimas: tranšėjų kasimas; aplinkos tvarkymas; vamzdžių tiesimas, paklojimo gylis; šulinių parinkimas ir įrengimas; medžiagos ir jų kokybė; varinių kabelių tiesimas: kabelių tipai, techniniai parametrai; movų ir jungčių parinkimas, montavimas; tiesimo būdai lauke ir patalpose; tinklų topologija; aparatūros parinkimas; šviesolaidinių kabelių tiesimas: kabelinių šviesolaidinių linijų tiesimas; plačiajuosčių šviesolaidinių prieigų įrengimas; kabelių tipo parinkimas, jų charakteristikos; movų ir jungčių tipai; reikalavimai kabeliams ir jungtims; montavimo ir derinimo darbai, reikalavimai slopinimui; aparatūros parinkimas; prieigų įrengimas: reikalavimai kabeliams ir skaiduloms; movos, jungtys, jų parinkimas; sistemų montavimo ir derinimo darbai; judriojo ryšio tinklo įrengimas: antenos, jų įrengimo ypatumai; antenų stiebai ir bokštai, reikalavimai pagrindų statybai, konstrukcijoms, apkrovų skaičiavimui, apšvietimui, ženklinimui, apsaugos zonų nustatymai, darbų sauga; radijo maitintuvai, jų parinkimas ir montavimas; siųstuvų, stiprintuvų tipai ir techninės charakteristikos; spinduliuotės parametrai; sistemų montavimas ir derinimas.	YSPDV YSPDVPV NSPDV NSPDVPV SPDEV
2.6. 2.6.1. 2.6.6.1. 2.6.6.2. 2.6.6.3. 2.6.6.4. 2.6.6.5.	Procesų valdymas ir automatizavimas. Kompiuteriniai tinklai: duomenų perdavimo tinklai. Procesų valdymas ir automatizavimas: duomenų perdavimo ir nuotolinio (tele) valdymo sistemų parinkimas; duomenų perdavimo greitis; reikalavimai kabelių gysloms ir skaiduloms; movos, jungtys, jų parinkimas; reikalavimai sistemų derinimo ir montavimo darbams.	YSPDV YSPDVPV NSPDV NSPDVPV SPDEV
2.7. 2.7.1. 2.7.2. 2.7.3. 2.7.4. 2.7.5. 2.7.6. 2.7.7.	Geležinkelio ryšiai ir signalizacija: įrenginių parinkimas šviesoforų signalizacijai ir automatikai stotyse, geležinkelio ruožuose, pervažose; iešmų sistemos centralizacija; kabelių ir laidų parinkimas; kabelių ir laidų tiesimo ypatumai grunte, tuneliuose, šachtose, per tiltus, patalpose; movų ir jungčių tipai; valdymo pultai; automatizuoti kalnelio įrenginiai.	YSPDV YSPDVPV NSPDV NSPDVPV SPDEV
2.8. 2.8.1. 2.8.2. 2.8.3. 2.8.4. 2.8.5. 2.8.6. 2.8.7. 2.8.8 2.8.9. 2.8.10. 2.8.11 2.8.12.	Apsauginė ir gaisrinė signalizacija: saugomų objektų analizavimas; sistemų parinkimas: vidaus ir lauko laidinės, belaidinės, mišriosios, perimetrinės, akustinės, jų ypatumai ir charakteristikos, veikimo principai, diapazonai ir funkcijos; stebėjimo pultai, veikimo diapazonai ir funkcijos; monitoriai, jų parinkimas ir funkcijos; jutikliai – judesio, temperatūros, mechaniniai, magnetiniai, garso analizavimo, jų parinkimo ypatumai ir charakteristikos; priešgaisrinės saugos sistemos – paprastosios, garsinės, akustinės, lauko ir vidaus, jų charakteristikos ir parinkimo ypatumai; priešgaisrinės saugos jutikliai – temperatūros, dūminiai, liepsnos, smalkių, dujų nuotėkio, jų parinkimo ypatumai ir charakteristikos; tinklų tiesimas lauke ir patalpose; kabelių ir laidų parinkimas pagal skerspjūvius; pralaidumo juostos; movų ir jungčių tipai; sistemų derinimas ir paleidimas.	YSPDV YSPDVPV NSPDV NSPDVPV SPDEV
3.	REIKALAVIMAI SPECIALIESIEMS statybos darbaMS
3.9. 3.9.1. 3.9.2. 3.9.3.	Darbų kokybė ir darbų sauga: medžiagų kokybė; darbų kokybės valdymo sistemos, jų diegimas; darbų sauga.	YSSSDV YSSSDTPV NSSSDV NSSSDTPV
3.10. 3.10.1. 3.10.2. 3.10.3. 3.10.4. 3.10.5. 3.10.6.	RKKS įrengimas: vamzdžių tiesimo gyliai ir nuolydžiai; vamzdžių užpylimo sluoksniai; šulinių montavimas; paslėptų darbų aktai; dokumentacijos parengimas; medžiagos.	YSSSDV YSSSDTPV NSSSDV NSSSDTPV
3.11. 3.11.1. 3.11.2. 3.11.3. 3.11.4. 3.11.5.	Šviesolaidinių ir varinių kabelių tiesimas lauke ir patalpose: kabelių parinkimas, jų tipai ir charakteristikos; kabelių jungtys ir movos, kabelių jungimas, slopinimo parametrai; spintų ir jungčių montavimas; derinimas, sistemų paleidimas; trasų žymėjimai.	YSSSDV YSSSDTPV NSSSDV NSSSDTPV
3.12. 3.12.1. 3.12.2. 3.12.3. 3.12.4. 3.12.5. 3.12.6.	Antenų stiebų įrengimas ir bokštų statyba: pamatų įrengimas, konstrukcijos; suvirinimo darbai; leistini nukrypimai ir jų vertinimas; apšvietimas ir ženklinimas; apsauga nuo korozijos; apsaugos zonų įrengimas.	YSSSDV YSSSDTPV NSSSDV NSSSDTPV
3.13. 3.13.1. 3.13.2. 3.13.3. 3.13.4.	Geležinkelio automatikos ir signalizacijos statyba: iešmų sistemos centralizacija; kabelių ir laidų parinkimas; movų ir jungčių tipai; kabelių ir laidų tiesimo ypatumai grunte, tuneliuose, šachtose, per tiltus, patalpose.	YSSSDV YSSSDTPV NSSSDV NSSSDTPV
3.14. 3.14.1. 3.14.2. 3.14.3. 3.14.4. 3.14.5. 3.14.6.	Apsauginės ir gaisrinės signalizacijos įrengimas: tinklų tiesimas lauke ir patalpose; kabelių ir laidų parinkimas pagal skerspjūvius, montavimas; pralaidumo juostos; movų ir jungčių tipai; jutiklių įrengimas; sistemų derinimas ir paleidimas.	YSSSDV YSSSDTPV NSSSDV NSSSDTPV
3.15.	Radijo aparatūros, sutankinimo aparatūros, moderniųjų radijo sistemų, įgarsinimo, vaizdo stebėjimo, telekonferencijų, skaitmeninės televizijos, vaizdo stebėjimo kamerų, paminėtų sistemų montavimo ir derinimo darbai.	YSSSDV YSSSDTPV NSSSDV NSSSDTPV

IV SKYRIUS

TEISĖS AKTŲ SĄRAŠAS

7.	Programa parengta vadovaujantis šiais teisės aktais:

7.1.	Lietuvos Respublikos statybos įstatymu;

7.2.	Lietuvos Respublikos elektroninių ryšių įstatymu;

7.3.	Lietuvos Respublikos visuomenės informavimo įstatymu;

7.4.	Lietuvos Respublikos teritorijų planavimo įstatymu;

7.5.	Lietuvos Respublikos saugomų teritorijų įstatymu;

7.6.	Lietuvos Respublikos aplinkos apsaugos įstatymu;

7.7.	Lietuvos Respublikos melioracijos įstatymu;

7.8.	Lietuvos Respublikos kelių įstatymu;

7.9.	Lietuvos Respublikos žemės įstatymu;

7.10.	Lietuvos Respublikos priešgaisrinės saugos įstatymu;

7.11.	Lietuvos Respublikos visuomenės sveikatos priežiūros įstatymu;

7.12.	Lietuvos Respublikos specialiųjų žemės naudojimo sąlygų įstatymu;

7.13.	2011 m. kovo 9 d. Europos Parlamento ir Tarybos reglamentu (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB;

7.14.	2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR);

7.15.	statybos techniniu reglamentu STR 1.01.02:2016 „Normatyviniai statybos techniniai dokumentai“, patvirtintu Lietuvos Respublikos aplinkos ministro 2002 m. balandžio 12 d. įsakymu Nr. 173 „Dėl statybos techninio reglamento STR 1.01.02:2016 „Normatyviniai statybos techniniai dokumentai“ patvirtinimo“;

7.16.	STR 2.03.02:2005 „Gamybos, pramonės ir sandėliavimo statinių sklypų tvarkymas“, patvirtintu aplinkos ministro 2005 m. birželio 17 d. įsakymu Nr. D1-309 „Dėl statybos techninio reglamento STR 2.03.02:2005 „Gamybos, pramonės ir sandėliavimo statinių sklypų tvarkymas“ patvirtinimo“;

7.17.	STR 1.01.03:2017 „Statinių klasifikavimas“, patvirtintu aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“;

7.18.	STR 1.04.04:2017 „Statinio projektavimas, projekto ekspertizė“, patvirtintu aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“;

7.19.	STR 1.06.01:2016 „Statybos darbai. Statinio statybos priežiūra“, patvirtintu aplinkos ministro 2016 m. gruodžio 2 d. įsakymu Nr. D1-848 „Dėl statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“;

7.20.	STR 1.02.01:2017 „Statybos dalyvių atestavimo ir teisės pripažinimo tvarkos aprašas“, patvirtintu aplinkos ministro 2016 m. gruodžio 12 d. įsakymu Nr. D1-880 „Dėl statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ patvirtinimo“ (toliau – STR 1.02.01:2017);

7.21.	STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintu aplinkos ministro 2016 m. gruodžio 12 d. įsakymu Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“;

7.22.	geodezijos ir kartografijos techniniu reglamentu „Lietuvos Respublikos teritorijoje statomų požeminių tinklų ir komunikacijų geodezinių nuotraukų atlikimo tvarka GKTR 2.01.01:1999“, patvirtintu Valstybinės geodezijos ir kartografijos tarnybos prie Lietuvos Respublikos Vyriausybės direktoriaus 1999 m. gegužės 4 d. įsakymu Nr. 17 „Dėl Statomų požeminių tinklų ir komunikacijų geodezinių nuotraukų atlikimo tvarkos patvirtinimo“;

7.23.	techninių reikalavimų reglamentu GKTR 2.11.03:2014 „Topografinių erdvinių objektų rinkinys ir topografinių erdvinių objektų sutartiniai ženklai“, patvirtintu Nacionalinės žemės tarnybos prie Žemės ūkio ministerijos direktoriaus 2014 m. vasario 28 d. įsakymu Nr. 1P-(1.3)-65 „Dėl Valstybinės geodezijos ir kartografijos tarnybos prie Lietuvos Respublikos Vyriausybės direktoriaus 2000 m. birželio 19 d. įsakymo Nr. 45 „Dėl Techninių reikalavimų reglamento GKTR 2.11.03:2014 „Topografinių erdvinių objektų rinkinys ir topografinių erdvinių objektų sutartiniai ženklai“ patvirtinimo“;

7.24.	Statybinių atliekų tvarkymo taisyklėmis, patvirtintomis Lietuvos Respublikos aplinkos ministro 2006 m. gruodžio 29 d. įsakymu Nr. D1-637 „Dėl Statybinių atliekų tvarkymo taisyklių patvirtinimo“;

7.25.	Želdinių apsaugos, vykdant statybos darbus, taisyklėmis, patvirtintomis Lietuvos Respublikos aplinkos ministro 2010 m. kovo 15 d. įsakymu Nr. D1-193 „Dėl Želdinių apsaugos, vykdant statybos darbus, taisyklių patvirtinimo“;

7.26.	Statybos techninės veiklos pagrindinių sričių vadovų profesinių žinių vertinimo egzaminų programų rengimo metodikos aprašu, patvirtintu Lietuvos Respublikos aplinkos ministro 2017 m. kovo 16 d. įsakymu Nr. D1-231 „Dėl Statybos techninės veiklos pagrindinių sričių vadovų profesinių žinių vertinimo egzaminų programų rengimo metodikos aprašo patvirtinimo“;

7.27.	Pervažų įrengimo ir naudojimo taisyklėmis, patvirtintomis Lietuvos Respublikos susisiekimo ministro 2005 m. sausio 27 d. įsakymu Nr. 3-36 „Dėl Pervažų įrengimo ir naudojimo taisyklių patvirtinimo“;

7.28.	Saugos eksploatuojant elektros įrenginius taisyklėmis, patvirtintomis Lietuvos Respublikos energetikos ministro 2010 m. kovo 30 d. įsakymu Nr. 1-100 „Dėl Saugos eksploatuojant elektros įrenginius taisyklių patvirtinimo“;

7.29.	Automobilių kelių juostos naudojimo inžineriniams tinklams kloti bendrosiomis taisyklėmis BT ITK 09, patvirtintomis Lietuvos automobilių kelių direkcijos prie Susisiekimo ministerijos direktoriaus 2009 m. spalio 27 d. įsakymu Nr. V-329 „Dėl Automobilių kelių juostos naudojimo inžineriniams tinklams kloti bendrųjų taisyklių BT ITK 09 patvirtinimo“;

7.30.	Gaisrinės saugos pagrindiniais reikalavimais, patvirtintais Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. gruodžio 7 d. įsakymu Nr. 1-338 „Dėl Gaisrinės saugos pagrindinių reikalavimų patvirtinimo“;

7.31.	Visuomeninių statinių gaisrinės saugos taisyklėmis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. sausio 17 d. įsakymu Nr. 1-14 „Dėl Visuomeninių statinių gaisrinės saugos taisyklių patvirtinimo“;

7.32.	Elektroninių ryšių infrastruktūros įrengimo, žymėjimo, priežiūros ir naudojimo taisyklėmis, patvirtintomis Lietuvos Respublikos ryšių reguliavimo tarnybos direktoriaus 2011 m. spalio 14 d. įsakymu Nr. 1V-978 „Dėl Elektroninių ryšių infrastruktūros įrengimo, žymėjimo, priežiūros ir naudojimo taisyklių patvirtinimo“;

7.33.	Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“ (toliau – Bendrųjų dokumentų saugojimo terminų rodyklė);

7.34.	Dokumentų rengimo taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“ (toliau – Dokumentų rengimo taisyklės);

7.35.	Saugos ir sveikatos taisyklėmis statyboje DT 5-00, patvirtintomis Lietuvos Respublikos vyriausiojo valstybinio darbo inspektoriaus 2000 m. gruodžio 22 d. įsakymu Nr. 346 „Dėl Saugos ir sveikatos taisyklių statyboje patvirtinimo“ (toliau - DT 5-00);

7.36.	Lietuvos standartu LST EN 60825-2:2005 „Lazerinių gaminių sauga. 2 dalis. Šviesolaidinių ryšių sistemų sauga (IEC 60825-2:2004)“;

7.37.	Lietuvos standartu LST EN 60825-2:2005/A1:2007 „Lazerinių gaminių sauga. 2 dalis. Šviesolaidinių ryšių sistemų sauga (IEC 60825-2:2004/A1:2006)“;

7.38.	Lietuvos standartu LST 1977:2008/P:2009 „Darbuotojų saugos ir sveikatos vadybos sistemos. Reikalavimai (BS OHSAS 18001:2007)“;

7.39.	Lietuvos standartu LST 1569:2012 „Statinio projektas. Lauko inžinerinių tinklų grafiniai ženklai“;

7.40.	Lietuvos standartu LST 1516:2015 „Statinio projektas. Bendrieji įforminimo reikalavimai“;

7.41.	Lietuvos standartu LST EN ISO 9001:2015 „Kokybės vadybos sistemos. Reikalavimai (ISO 9001:2015)“;

7.42.	Lietuvos standartu LST EN ISO 14001:2015 „Aplinkos apsaugos vadybos sistemos. Reikalavimai ir naudojimo gairės (ISO 14001:2015)“;

7.43.	Lietuvos standartu LST 1569:2012/P:2018 „Statinio projektas. Lauko inžinerinių tinklų grafiniai ženklai“.

V SKYRIUS

PROFESINĮ VERTINIMĄ ATLIEKANTI ORGANIZACIJA

8.	LIREB – visuomeninė organizacija, konsultuojanti juridinius ir fizinius asmenis informacinių ir ryšių technologijų (toliau – IRT) plėtros klausimais, organizuojanti seminarus, ryšininkų profesines konferencijas ir susitikimus, vykdanti IRT srityje dirbančių statybos specialistų pirminius apmokymus–konsultacijas, pareiškėjų atestaciją ir kvalifikacijos tobulinimo mokymus. IRT specialistų profesinių žinių patikrinimus Lietuvos Respublikos aplinkos ministerijos (statybos ministerijos) leidimu atlieka nuo 1997 metų. LIREB buveinės adresas – Žirnių g. 4, Vilnius.

9.	Ne didesnėse kaip 12 žmonių grupėse pareiškėjų profesinių žinių vertinimo egzaminus LIREB organizuoja savo buveinėje, techniškai aprūpintoje mokymų klasėje

10.	Grupėse, kuriose asmenų skaičius didesnis kaip dvylika, pareiškėjų profesinių žinių vertinimo egzaminus LIREB organizuoja AB Lietuvos radijo ir televizijos centro (Sausio 13-osios g. 10, Vilnius) techniškai aprūpintoje (garso-vaizdo sistema, multimedia projektorius, magnetinė rašymo lenta, ekranas, mikrofonai, yra Wi-Fi, faksimilinis ryšys, galimybė rengti telekonferencijas) konferencijų salėje.

VI SKYRIUS

PROFESINIŲ ŽINIŲ VERTINIMAS

11.	Pareiškėjų profesinių žinių vertinimas atliekamas 2 etapais:

11.1.	Pirmajame etape profesinės žinios tikrinamos atliekant 30 min. trukmės testą. Jį sudaro 20 klausimų. Pareiškėjui, nesinaudojant jokiomis informacinėmis priemonėmis, teisingai atsakius į 16 ir daugiau pateiktų 20 klausimų, profesinių žinių egzaminas laikomas išlaikytu. Pareiškėjui atsakius teisingai mažiau kaip į 16, bet ne mažiau kaip 12 klausimų, pareiškėjas patenka į antrąjį etapą;

11.2.	Antrajame etape vyksta pokalbis su profesinių žinių vertinimo komisija (toliau – komisija), kurio metu komisija su pareiškėju nagrinėja neatsakytus testo klausimus ir klausinėja papildomai. Pareiškėjui teisingai atsakius į komisijos papildomus klausimus, profesinių žinių egzaminas laikomas išlaikytu.

12.	Profesinių žinių egzamino neišlaiko pareiškėjai, kurie pirmajame etape atsakė teisingai į mažiau kaip 12 klausimų arba antrajame etape teisingai neatsakė į komisijos klausimus. Neišlaikiusieji profesinių žinių vertinimo egzamino gali dalyvauti pakartotiniame profesinių žinių vertinime ne anksčiau kaip po 2 savaičių. Egzamino perlaikymų skaičius neribojamas. Teigiamai įvertinto profesinių žinių egzamino rezultatai galioja ne ilgiau kaip 2 metus nuo jų paskelbimo dienos.

13.	Profesinių žinių egzaminas vyksta valstybine kalba. Pareiškėjų, nemokančių lietuvių kalbos, profesinės žinios vertinamos dalyvaujant vertėjui, kurio paslaugas apmoka pareiškėjas. Pirmajame profesinių žinių tikrinimo etape vertėjas, nedalyvaujant pareiškėjui, išverčia testo klausimus ir atsakymų variantus. Pareiškėjas į testo klausimus atsakinėja be vertėjo. Jei reikalingas antrasis profesinių žinių patikrinimo etapas, komisijos pokalbyje su pareiškėju dalyvauja vertėjas.

14.	Vertinant būsimųjų Programos 3.1 ir 3.4 papunkčiuose nurodytų vadovų profesinių žinių egzaminą, profesinių žinių vertinimo komisijos galutinis sprendimas priimamas atsižvelgiant į pareiškėjų sukauptą darbinę patirtį: pateiktini parengtų sprendinių pavyzdžiai (projektai) ir užbaigtų objektų sąrašai.

VII SKYRIUS

PROFESINIŲ ŽINIŲ VERTINIMO PERSONALAS

15.	Pareiškėjų profesinių žinių vertinimo egzaminus vykdo specialistai, atitinkantys STR 1.02.01:2017 31.4 papunktyje nurodytus reikalavimus.

16.	LIREB valdybos nutarimu trejų metų laikotarpiui sudaroma komisija, kuri organizuoja ir atlieka egzaminų vertinimą, tokiu būdu patikrindama pareiškėjų profesines žinias.

17.	Komisija sudaroma iš trijų asmenų, kurių vienas skiriamas komisijos pirmininku. Komisijos nariais skiriami asmenys, atitinkantys Programos 16 punkte nurodytus reikalavimus.

VIII SKYRIUS

PROFESINIŲ ŽINIŲ VERTINIMĄ PATVIRTINANTIS DOKUMENTAS

18.	Profesinių žinių vertinimo sprendimai įforminami protokolu, kuriame nurodoma:

18.1. komisijos pavadinimas ir sudėtis (pirmininko, pavaduotojo, narių, sekretoriaus vardai ir pavardės);

18.2. profesinių žinių vertinimo data ir vieta;

18.3. profesinių žinių įvertinimo protokolo numeris;

18.4. pareiškėjo, kurio profesinės žinios įvertintos teigiamai, vardas, pavardė, asmens kodas ir statybos techninės veiklos pagrindinių sričių vadovų pareigos (pagal Programos 3 punktą), statinių grupės, darbo sritys (projekto dalys), Programos, pagal kurią patikrintos profesinės žinios, žymuo;

18.5. pareiškėjo, kurio profesinės žinios įvertintos neigiamai, vardas, pavardė, asmens kodas, sprendimo dėl neigiamo profesinio žinių įvertinimo priežastys;

18.6. komisijos pirmininko ir sekretoriaus vardas, pavardė, parašai;

18.7. informacija apie pareiškėją (išsilavinimas, darbovietė, kontaktiniai duomenys, keičiamo ar papildomo kvalifikacijos atestato numeris) – nurodoma komisijos sekretoriaus sprendimu ar VĮ Statybos produkcijos sertifikavimo centro (toliau – SPSC) pageidavimu.

19. Parengiami du vienodą juridinę galią turintys protokolo egzemplioriai, kurių vienas teikiamas SPSC, antras kartu su įformintais žinių tikrinimo testų lapais lieka LIREB. Protokolai registruojami LIREB siunčiamų dokumentų registre ir saugomi pagal Bendrųjų dokumentų saugojimo terminų rodyklės 8.9 papunkčio reikalavimus.

20. Pareiškėjui išduodamas komisijos pirmininko ir sekretoriaus pasirašytas protokolo išrašas, kuriame nurodoma: dokumento išdavimo data ir numeris; Programos, pagal kurią vertintos pareiškėjo profesinės žinios, pavadinimas ir žymuo; pareiškėjo vardas, pavardė, asmens kodas, darbovietė; profesinių žinių įvertinimo rezultatas; siūlomos suteikti pareigos, statinių grupės, darbo sritys (projekto dalys) pagal nurodytas Programos 3 punkte. Dokumentas išduodamas vadovaujantis Dokumentų rengimo taisyklėse nustatytais reikalavimais. Asmens duomenys tvarkomi atestuojamų asmenų identifikavimo tikslais vadovaujantis BDAR.

IX SKYRIUS

BAIGIAMOSIOS NUOSTATOS

21. LIREB interneto svetainėje https://www.lireb.lt kiekvienų metų pabaigoje pateikiamas grafikas, kada kitais metais bus vykdomas pareiškėjų, siekiančių teisės eiti statybos techninės veiklos pagrindinių sričių vadovų pareigas, profesinių žinių vertinimas, kita susijusi informacija.

22. Ginčai dėl Programos taikymo nagrinėjami įstatymų nustatyta tvarka.

_____________